Skjermdump av en spiller i Metas «Metaverse»
Et **metavers,** eller **metaverse** er betegnelsen på en virtuell plattform ment for sosial interaksjon på internett. Et metavers baserer seg som regel på VR- eller AR-teknologi hvor brukerne vanligvis styrer hver sin avatar. I et metavers er det vanlig å gjøre aktiviteter som å sosialisere seg, arbeide og å spille virtuelle spill. Et metavers kan også erstatte det man vanligvis ville gjort på en tradisjonell datamaskin.

Ordets opprinnelse
------------------

Utdypende artikkel: Snow Crash

Begrepet metavers dukket for første gang opp i science fiction-forfatteren Neal Stephensons roman *Snow Crash* fra 1992. Ordet er konstruert av de to ordene *meta* og *univers*.

Meta
----

Utdypende artikkel: Meta (selskap)

Metas CEO Mark Zuckerberg uttalte i juli 2021 at Facebook (nå Meta) i løpet av en periode på fem år kom til å utvikle seg til å bli en bedrift med metavers som sitt hovedprodukt. Gjennom en direktesendt pressekonferanse den 28. oktober 2021 byttet Meta navn fra Facebook til Meta. Dette gjorde de for å signalisere den drastiske endringen av bedriftens fremtidige fokus.

Historie
--------

Det første spillkonseptet i verden som kan betegnes som et metavers, er spillet Habitat fra 1986, som ble produsert av spillselskapet LucasArts. Konseptet gikk ut på å bruke en Commodore 64 til å koble seg opp til et nettverk via telefonlinjen. Spillet ble laget for å gi folk fra hele USA muligheten til å møtes digitalt.

Skjermdump fra spillet *Second Life*.
Etter lanseringen av Habitat ble mange andre spillselskaper inspirert og hang seg på med lignende konsepter.  Det neste store gjennombruddet kom derimot ikke før i 2003 med den virtuelle verdenen Second Life. Second Life var en teknologisk plattform hvor brukere selv utviklet og bygget innholdet til spillet. Spillet hadde etter ti år 36 millioner registrerte brukerkontoer.

I 2014 ble den virtuelle plattformen VRChat lansert. I likhet med Second Life er også denne plattformen basert på bidrag fra brukere hvor de utvikler både avatarer og verdener selv. Spillet er hovedsakelig designet for bruk med VR-hodetelefoner men kan også besøkes ved hjelp av en tradisjonell dataskjerm. Spillet har ikke en offisiell liste over antall brukere, men sier at det er opprettet mer en ti millioner unike avatarer i dets univers. Dermed var VRChat det ledende metaverset i 2022.

Kryptovaluta og non-fungible token
----------------------------------

Kryptovaluta og NFT (non-fungible token) har blitt en viktig brikke i utbyggingen av moderne metavers. Metavers som The Sandbox og Decentraland baserer den interne økonomien på egendesignet kryptovalutaer. Med spillene sine egne kryptopenger kan man kjøpe midler som digitale klær, samleobjekter og eiendom i form av NFT.

Se også
-------

* Kunstig virkelighet
* Utvidet virkelighet
* Virtuell verden
* Nettsamfunn
* Hypervirkelighet

Referanser
----------

1. ↑  «Hva er Metaverse?». *www.netinbag.com*. Arkivert fra originalen 21. juli 2022. Besøkt 21. juli 2022.
2. ↑  «Hva er Metaverse?». *www.netinbag.com*. Arkivert fra originalen 21. juli 2022. Besøkt 21. juli 2022.
3. ↑  «The Metaverse and How We'll Build It Together -- Connect 2021». Besøkt 21. juli 2022.
4. ↑  «The Lessons of Lucasfilm's Habitat». *www.fudco.com*. Besøkt 21. juli 2022.
5. ↑  «How the Metaverse began». Besøkt 21. juli 2022.
6. ↑  «If Second Life isn't a game, what is it?». *NBC News* **(engelsk)**. Besøkt 21. juli 2022.
7. ↑  «| Linden Lab». *www.lindenlab.com* **(engelsk)**. Besøkt 21. juli 2022.
8. ↑  Bridget Poetker (17. oktober 2019). «What is VRChat? (+Why the VR Social Platform is So Popular)». g2. Besøkt 21. juli 2022.
9. ↑  «VRChat Partners With Anthos Capital to Close $80M Series D». *www.businesswire.com* **(engelsk)**. 25. juni 2021. Besøkt 21. juli 2022.
10. ↑  Rossolillo, Nicholas. «The Metaverse and Crypto». *The Motley Fool* **(engelsk)**. Besøkt 21. juli 2022.

|  |  |
| --- | --- |
| Oppslagsverk/autoritetsdata | BBC Things
 |

Portal: Videospill